GiliGold/VAD_KnessetCorpus huggingface dataset:
משה גפני: לוקחים את הכסף מהישיבות ומעבירים להתנחלויות.
עפר שלח: אם זה מ-1815 אתה יכול להזכיר גם את נפוליון.
יצחק כהן: לא, זה בבלרוס, ברוסיה.
משה גפני: אז הגזמתי, אתם יושבים בקואליציה, אתם אשמים בכל מה שקורה.
משה גפני: ידיכם לא נקיות, אנחנו לא עשינו לכם - - -
יצחק כהן: תמשיכו להרוס.
משה גפני: אתם עושים לנו את זה.
ראובן ריבלין: אני מסיר את בקשתי.
אלעזר שטרן: מה זה לכם ולנו?
משה גפני: לנו, לנו, לישיבות.
יצחק כהן: לעולם התורה.
משה גפני: הם העבירו תקציב - - -
אלעזר שטרן: גפני, מה זה, הישיבות שלכם וההתנחלויות שלהם?
יצחק כהן: כן, כן, כן, כן.
אלעזר שטרן: הגליל שלנו?
יצחק כהן: אתם נטל.
יצחק כהן: תבינו, אתם נטל.
יצחק כהן: אל תבקש שוויון, כי אתה נטל.
זבולון כלפה: בדיבורים האלה אתה הנטל.
יצחק כהן: אתה הנטל וכל החבורה שלך נטל.
זבולון כלפה: תודה רבה, אתה לא נטל.
יצחק כהן: הרסתם את המדינה 65 שנה.
זבולון כלפה: בשיח כזה אתה נטל גדול.
יצחק כהן: אתה נטל והחבורה שלך נטל ותמיד הייתם נטל.
זבולון כלפה: תחשוב על הדברים.
זבולון כלפה: אני סיימתי איתך.
יצחק כהן: אתה סיימת?
משה גפני: הייתה התחייבות של הבית היהודי שתלמידי חו"ל לא ייפגעו.
משה גפני: הייתה התחייבות שלהם, אז היום רוצים דברים אחרים?
ניסן סלומינסקי: רבותיי, אני מבקש, אנחנו צריכים לבדוק עוד - - -
משה גפני: אנחנו לא עשינו להם את זה, ההיפך.
משה גפני: הייתה סולידריות.
משה גפני: הם הפכו את זה היום עם חרב חדה וזה יעלה ביוקר, זה הכול.
משה גפני: לא נולדנו אתמול.
יצחק כהן: רק שאני ביקשתי רשות דיבור קודם.
יצחק כהן: אני רוצה לשאול את אמיר שאלה, אפשר לשאול?
ניסן סלומינסקי: כן, אפשר.
יצחק כהן: אמיר, אתה יכול להצהיר לפרוטוקול לגבי כל אותם כספים, או הבנות, תקרא לזה איך שאתה רוצה, הקואליציוניות, עם השותפות הקואליציוניות?
<אמיר לוי: מה השאלה?
יצחק כהן: אם יש סכומים קואליציוניים בהבנות והסכמים, כספים קואליציוניים, ישיבה כזו או אחרת?
<אמיר לוי: אני לא מכיר כאלה.
<אמיר לוי: גם אם היו כאלה, היינו מציגים - - -
יצחק כהן: אז אין כספים קואליציוניים?
<אמיר לוי: לא.
יצחק כהן: אוקיי, הבנתי.
יצחק כהן: נחשוף אותם אחד אחד.
משה גפני: איציק, על מה שאלת?
יצחק כהן: על הקואליציוניים.
ניסן סלומינסקי: רבותיי, אנחנו רק עושים בדיקה קצרה לגבי היתכנות של יום חמישי.
גילה גמליאל: ברור שלא ניתן לבצע את זה ביום חמישי.
גילה גמליאל: יש נוהל שנקבע, שבפגרה מודיעים ארבעה ימים מראש, אי אפשר לקבוע את הנוהל הזה כלפי כלל ה - - -
ניסן סלומינסקי: לא, יש לך תשובה מארבל שאין.
ניסן סלומינסקי: עפר, באיזה שעה ביום ראשון אתם - - -?
עפר שלח: 10.
ניסן סלומינסקי: לא מאפשרים לנו ביום חמישי.
<שגית אפיק: יש החלטה של ועדת הכנסת שצריך להודיע בפגרה ארבעה ימים ולפי מה שאני מבינה מהיועצת המשפטית שם, הם לא אישרו לאף ועדה לחרוג מהארבעה ימים האלה.
ניסן סלומינסקי: ארבל לא מוכנה לשחרר אותנו.
עיסאווי פריג': אז יום ראשון ב-10.
ניסן סלומינסקי: עפר, באיזה שעה גומרים את הישיבה?
עפר שלח: לדעתי אנחנו יושבים שלוש שעות ביום ראשון.
ניסן סלומינסקי: אי אפשר לקצר את זה?
ניסן סלומינסקי: אפשר ב-12:30?
עפר שלח: אני אדבר עם לטקו.
ניסן סלומינסקי: הוא יבדוק אם אפשר ביום ראשון.
ניסן סלומינסקי: כי יש לנו ישיבה אחרת, שחלקנו צריכים להיות שם.
ניסן סלומינסקי: גם אני צריך להיות שם, הוועדה המשותפת של הביטחון.
גילה גמליאל: אז תעשה את זה ביום שני.
ניסן סלומינסקי: כבר ביום שלישי יש ישיבה מסודרת.
גילה גמליאל: אבל ביום שלישי יש נושא אחר שאתה דן בו.
ניסן סלומינסקי: רבותיי, בינתיים נעבור לנושא הבא.
ניסן סלומינסקי: רבותיי, עכשיו כל אחד יקבל את כל ההעברות הכספיות, כל אחד יקבל את זה לידיו וביום ראשון ב-12:30 מתכנסת ועדת הכספים כשהנושא שעומד על הפרק זה הנושא של העברות כספיות.
משה גפני: ועד אז תקבל תשובה על תלמידי חו"ל.
ניסן סלומינסקי: אני רוצה בלי קשר לזה.
משה גפני: מה זה בלי קשר?
משה גפני: אמרת את זה גם קודם.
ניסן סלומינסקי: אמרתי מה אני רוצה, זה לא קשור.
משה גפני: זה קשור ועוד איך.
משה גפני: תגיד לאגף התקציבים - - -
ניסן סלומינסקי: מה אני אגיד להם, זה לא כאן, עזוב.
ניסן סלומינסקי: זה קשור לאמיר?
ניסן סלומינסקי: אני צריך לדבר עם מי שצריך, מה זה קשור לאמיר?
משה גפני: בינתיים הוא עושה מה שהוא רוצה.
משה גפני: אתה מקבל את הכסף להתנחלויות.
ראובן ריבלין: אבל מה אתה רוצה מאמיר?
משה גפני: שפשוט יעכב את ההעברות, ששר האוצר לא יתפקד.
ניסן סלומינסקי: רבותיי, ביום ראשון בשעה 12 וחצי, ועדת הכספים כאן בנושא של העברות כספיות.
אלעזר שטרן: אמיר, שנייה אחת.
אלעזר שטרן: שאלה.
אלעזר שטרן: אם כבר דחינו את הדיון ועל מה שגם החבר'ה צועקים, על תלמידי חו"ל, האם אפשר להביא לנו לדיון הזה כמה משקיעים בתלמיד של תגלית, כמה המדינה משקיעה, מול תלמיד ישיבה?
יצחק כהן: לא רק תגלית, יש עוד כמה.
ראובן ריבלין: בממ"מ (מרכז המחקר והמידע של הכנסת) יש.
אלעזר שטרן: מאה אחוז, תודה.
משה גפני: אלעזר, יש נייר של הממ"מ בעניין הזה.
ניסן סלומינסקי: אנחנו מודים לאמיר וליעל וניפגש לפחות עם יעל ביום ראשון, ואנחנו ממשיכים, יש לנו נושאים עוד קצרים.
ניסן סלומינסקי: יוגב גם, הוא איתנו כל הזמן.
ניסן סלומינסקי: אנחנו עוברים לסעיף מספר 3, צו לשינוי נטל המס (תיקוני חקיקה) (דחיית מועד לעניין סעיף 15 לחוק מיסוי מקרקעין) (שבח ורכישה) וכו' וכו'.
ניסן סלומינסקי: כבר אישרנו את זה פה, רק מבקשים ארכה לעוד שלושה חודשים.
ראובן ריבלין: למה, יש לך בעיה?
ראובן ריבלין: כולם מסכימים, אופוזיציה.
ראובן ריבלין: אנחנו מכירים את ה - - -
ניסן סלומינסקי: בועז, קארין, זבולון, אלעזר.
ניסן סלומינסקי: אתם מכירים את הסעיף הזה?
ניסן סלומינסקי: זה סעיף שאישרנו.
עפר שלח: זה הארכה של שלושה חודשים?
ניסן סלומינסקי: הם מבקשים שלושה, כי מה שהם גיבשו - - -
עפר שלח: אני יודע שאתה בעד כי שר האוצר מבקש, גם לי יש בעיות עם זה.
ניסן סלומינסקי: מה שהם עשו, הם גיבשו בתיאום עם כולם, כולל הקבלנים, הצעת חוק מסודרת, רק כדי לגבש אותה הם צריכים עוד ארכה.
עפר שלח: אתה קיבלת אינפוט מהקבלנים ומ - - -
ניסן סלומינסקי: לא, אמר לי משה אשר את זה.
<שגית אפיק: עם הקבלנים ישבו.
ניסן סלומינסקי: שהם ישבו עם הקבלנים ולשכת עורכי הדין.
עפר שלח: הכי חשוב זה לשכת עורכי הדין.
ניסן סלומינסקי: הם ישבו איתם, כך אמר לי משה אשר וזה סגור.
ניסן סלומינסקי: אבל הנה ברוך, קצר, קצר.
<משולם ברוך: קצר, קצר, נעשה את זה בקצרה.
<משולם ברוך: אנחנו היינו פה במאי, ביקשנו ארכה כדי לסגור את כל הדברים מול כל הלשכות המקצועיות, משרד השיכון והתאחדות הקבלנים.
<משולם ברוך: הנושא הזה היה אמור לבוא חלק מחוק ההסדרים, כבר הכנו - - -
גילה גמליאל: כמה זמן הארכה?
<משולם ברוך: אנחנו מבקשים כרגע עד סוף השנה.
<משולם ברוך: יש לנו ממש כבר תזכיר שעומד לצאת, יש לנו כבר נייר עמדה, יש לנו הסכמות עם רוב הלשכות, יש כמה דברים ספציפיים שצריך ללבן אותם, זה ממש עומד לצאת בקרוב.
<משולם ברוך: יש הסכמות עם הקבלנים.
זבולון כלפה: בכל ההתנהלות היו פה בעצם שני מרכיבים.
זבולון כלפה: מצד אחד זה הצד של הגבייה של הכסף, מהצד השני קידום רישום זכויות וכל הדבר הזה.
<משולם ברוך: אכן.
זבולון כלפה: בפועל בצד הזה, לפחות לפי מה שאני הבנתי, לא ראינו פה בשורה גדולה.
<משולם ברוך: לא, אני אגיד לך מה הבשורה.
<משולם ברוך: הבשורה היא בשורה משמעותית, הזמן של הנפקת אישורים יתקצר באופן מאוד מאוד משמעותי.
<משולם ברוך: אנחנו מדברים על עשרות אחוזים.
<משולם ברוך: עלינו בדירוג העולמי של הדואינג ביזנס בערך בעשרים מקומות, היינו במקום 147 ומשם אנחנו עולים קדימה.
<משולם ברוך: מה שהיה כתוב בהצעת החוק - - -
זבולון כלפה: על אף שבעצם יש פה שני מרכיבים, כי מצד אחד יש פה את מס השבח שהקונה משלם בגין המוכר, ויש פה מצד שני את מס הרכישה שהקונה צריך לשלם לאחר מכן, שזה שתי מערכות נפרדות.
זבולון כלפה: בעצם הרישום מותנה ברגע שהוא גומר את הצד השני של ה - - -
ניסן סלומינסקי: כן, אבל זה רק הודעה.
יצחק אהרונוביץ': בתיקונים שאנחנו מתכוונים להביא אנחנו נביא גם פתרון לעניין מס הרכישה.
יצחק אהרונוביץ': זה מופיע בנייר שנשלח.
יצחק אהרונוביץ': בדירות ממילא אין בעיה, כי בדירות גם אין את ה - - - בדירות אנחנו היום עובדים בצורה כזאת שתוך 20 ימים בממוצע כבר הנישום מקבל את האישורים, גם מס שבח וגם מס רכישה.
זבולון כלפה: ישנה חלוקה בין קבלנים לבין מוכרים פרטיים?
יצחק אהרונוביץ': היום כן.
יצחק אהרונוביץ': 20 יום כולל גם את הקבלנים, אבל בוודאי בדיווח יש הבדל בין קבלן לבין מכירת דירת מגורים רגילה.
זבולון כלפה: גם קבלן, הקונה שלו משלם בגינו מקדמות?
יצחק אהרונוביץ': בעיקרון הקונה חייב במקדמה, אבל אנחנו מקלים.
יצחק אהרונוביץ': חלק מהתיקונים שאנחנו עושים שחלים על הקבלנים, אנחנו מקלים עליהם לקבל טופס 50, וזה תיקון שכבר ייכנס בימים הקרובים, כי מדובר בהנחיה ולא מדובר בחקיקה.
יצחק אהרונוביץ': אנחנו מקלים על הקבלנים לקבל טופס 50.
יצחק אהרונוביץ': כשקבלן מקבל טופס 50 הקונה שלו למעשה פטור מהמקדמה.
<משולם ברוך: אבל יתרה מזו, ההסדר החדש שיהיה הוא יהיה משופר, הוא יהיה מיטיב.
<משולם ברוך: כל הניסיון שנצבר במהלך ה - - -
זבולון כלפה: בשני הפרמטרים, לא רק בגביית הכסף, גם בצד של רישום הזכויות.
ניסן סלומינסקי: לשכת הקבלנים, קצר.
<אמיר הלר: קודם כל אני רוצה לשבח את רשות המיסים, הם ישבו איתנו לא מעט ישיבות, הרבה שעות הקדשנו לנושא הזה והגענו להסכמות.
<אמיר הלר: הנייר שהגיע לוועדת הכספים הוא נייר שבגדול מוסכם עלינו.
<אמיר הלר: ישנם מספר תיקונים טכניים שרשות המיסים יודעת שהיא צריכה לבצע כדי להתאים את זה להסכמות שהגענו.
<אמיר הלר: אנחנו קיבלנו את הנייר הזה אתמול אבל בגדול הוא בסדר גמור.
ראובן ריבלין: אתה מסכים להארכה לשלושה חודשים.
<אמיר הלר: כן, ההארכה היא בסדר גמור.
ניסן סלומינסקי: בסדר, זה מספיק לנו.
<שגית אפיק: אתה רוצה שאני אעדכן על הלשכות?
<שגית אפיק: שוחחו איתי גם לשכת רואי חשבון וגם לשכת עורכי הדין.
<שגית אפיק: לשכת רואי חשבון אומרת שלא ישבו איתם ושהם מבקשים שלא להאריך, הם הוציאו מכתב ליושב ראש הוועדה.
ניסן סלומינסקי: אני לא ראיתי.
<שגית אפיק: ככה הם אמרו לי, גם אני לא.
<שגית אפיק: לשכת עורכי הדין אמרה לי הבוקר שישבו איתם, חלק מהדברים הם הגיעו להסכמות, חלק מהדברים עוד דורשים ליבון.
<שגית אפיק: הבקשה שלהם הייתה שזו תהיה ארכה אחרונה ושאחריה באמת תהיה חקיקה.
<שגית אפיק: זאת, אגב, הייתה גם הבקשה של הוועדה בדיון האחרון.
ראובן ריבלין: אני מציע לאשר למרות התנגדות לשכת רואי החשבון.
ניסן סלומינסקי: כן, זה לא רלוונטי.
ניסן סלומינסקי: כי אני לא דן על הנושא עצמו, אני דן רק על הארכה.
ניסן סלומינסקי: אוקיי, מי בעד לאשר את הצו, כפי שקראתי קודם?
ניסן סלומינסקי: הצו לשינוי נטל המס (תיקוני חקיקה)(דחיית מועד לעניין סעיף 15 לחוק מיסוי המקרקעין).
משה גפני: אתם לא יכולים לבוא כל הזמן עם הודעות ואחרי זה משנים אותן.
משה גפני: הצבעה בעד הצו - רוב הצו אושר
משה גפני: אנחנו כמו חותמת גומי.
ניסן סלומינסקי: הסעיף האחרון זה הקמת ועדת משנה לעניינים חסויים לפי סעיף 5ב לחוק הכנסת.
ניסן סלומינסקי: שגית, בבקשה, תסבירי את זה בקצר.
<שגית אפיק: בעיקרון הכלל, לפי תקנות - - -
משה גפני: רגע, אני רציתי לשאול לפני זה, אדוני היושב ראש, על סעיף 46.
משה גפני: היה מדובר שיביאו את הבקשות.
ניסן סלומינסקי: כן, היה מדובר.
משה גפני: אז למה זה לא הגיע?
ניסן סלומינסקי: יש לי גם שאלות.
ניסן סלומינסקי: יש לנו מלחמה קצת מאחורי הקלעים.
משה גפני: אדוני היושב ראש, אני לא מורגל בדיונים כאלה.
משה גפני: מה זאת אומרת יש לך מלחמה?
ניסן סלומינסקי: עדיין לא הגיעה אליי רשימה חדשה.
משה גפני: בסדר, אבל הייתה ישיבה על העניין הזה, אנשים מחכים, מאיימים בבג"צים.
משה גפני: מדובר על זה שרוצים לפגוע בסקטור מסוים ואתה אומר לי 'עדיין מלחמה' ואתה מעביר לו כל מה שאתה רוצה.
ניסן סלומינסקי: אני מסכים איתך שעדיין - - -
משה גפני: למה העברת את הצו הזה?
משה גפני: תעצור את הישיבה.
משה גפני: הוא לא נותן לך את מה שאתה מבקש, אל תיתן לו.
ניסן סלומינסקי: מה זה קשור אליו?
משה גפני: אני לא מורגל בזה.
ניסן סלומינסקי: אמרתי, לא קיבלתי רשימה על סעיף 46, אז אין לי מה להעלות בינתיים.
משה גפני: אז מה אתה מתכוון לעשות?
יצחק כהן: אתמול הם הצהירו לפרוטוקול שהם מביאים את הרשימה, ניסן.
ניסן סלומינסקי: מה אני מתכוון לעשות?
ניסן סלומינסקי: אני עושה גם, לא מתכוון.
ניסן סלומינסקי: אבל זה לא קשור לוועדה כרגע.
משה גפני: למי זה קשור?
ניסן סלומינסקי: כרגע לצורך הוועדה אין לי רשימה נוספת.
ניסן סלומינסקי: אין לי מה להעלות.
ראובן ריבלין: הואיל ואין לו רשימה, היושב ראש, אני מציע שאתה וגפני תמשיכו אחרי שאנחנו נגמור.
משה גפני: אבל, חבר הכנסת ריבלין, יש מצב ששר האוצר מנצל את סמכותו לרעה, בניגוד לחוק, וועדת הכספים ממשיכה לתת לו אוטוסטראדה לעבור פה.
ראובן ריבלין: דיברנו על זה, הוא לא יכול להעלות את זה פה כי הוא לא קיבל.
משה גפני: הוא יכול לא להעלות דברים אחרים עד שזה יגיע.
ראובן ריבלין: זו הצעה טובה.
משה גפני: הוא יכול, מה זה הוא לא יכול?
ניסן סלומינסקי: אוקיי, שגית.
<שגית אפיק: בעיקרון הכלל לפי תקנון הכנסת וכללי המשטר הדמוקרטי שדיוני ועדה בכנסת יהיו גלויים.
<שגית אפיק: יש לכלל הזה חריגים שקבועים בחוק הכנסת, אחד החריגים הוא כאשר נדרש אישור של ועדה מוועדות הכנסת ויש טעמים של חשש לפגיעה בביטחון המדינה וביחסי החוץ שלה ויש צורך שהדיון הספציפי באותו נושא יהיה דיון חסוי, רשאי יושב ראש הוועדה, בהתייעצות עם יושב ראש הכנסת לקבל החלטה ולהקים ועדת משנה חסויה.
<שגית אפיק: מספר חברי הוועדה לא יעלה על חמישה ומדובר בוועדה שהיא לא ועדה מתמדת, אלא ועדה לדיון אחד בלבד.
ראובן ריבלין: לצורך העניין, אד הוק.
<שגית אפיק: זאת הוועדה שמבוקש להקים כאן.
<שגית אפיק: הדיונים שלה יהיו חסויים.
ניסן סלומינסקי: מה שפשוט לומר, אין כאן מרחב תמרון, הנושא שעליו מדובר כרגע הוא נושא מטעמים של ביטחון המדינה וכבר ישנה - - -
משה גפני: גם נושא כלכלי?
<שגית אפיק: נושא כלכלי זו ועדת משנה אחרת, מכוח סעיף אחר שהוקמה, וזו ועדה באמת מתמדת שיכולה לדון, אם יש אינטרס כלכלי.
ניסן סלומינסקי: והיא הוקמה.
ניסן סלומינסקי: מה שיש רק, שיש עכשיו נושא ביטחוני שהיועצים המשפטיים פתאום תפסו שמה שנעשה בשנים הקודמות לא היה במאה אחוז ויש צורך שוועדה חסויה של ועדת כספים תאשר משהו ורק אחר כך הוועדה המשותפת החסויה של כספים וחוץ וביטחון תוכל לדון.
ניסן סלומינסקי: לכן אני לוקח את אותם אלה שהשתתפו בדיונים של הוועדה המשותפת של חוץ וביטחון וועדת הכספים, שהקימה ועדה חסויה לצורך הנושאים האלה ומתוכנו ישנם רק שלושה.
ראובן ריבלין: היא ועדה חסויה על פי חוק.
ניסן סלומינסקי: כן, אבל הוועדה הזאת הקימה ועדה מצומצמת ומי שחבר שם זה ליצמן, עפר ואנוכי.
ניסן סלומינסקי: היינו שותפים לדיונים, אז לחלק האחד הזה שיש עכשיו, שהוא רק חלק, אז אני מציע את השלושה האלה שהם בין כה וכה והם היו בכל הדיונים.
עיסאווי פריג': אני מציע את זהבה.
ניסן סלומינסקי: היא לא יכולה כי היא לא הייתה - - -
עיסאווי פריג': למה היא לא יכולה?
ניסן סלומינסקי: מי בעד לאשר את השלושה, את ליצמן, עפר וניסן?
ראובן ריבלין: יש אחד מהאופוזיציה, זה בסדר.
ניסן סלומינסקי: הצבעה בעד אישור הוועדה - רוב אושר
עיסאווי פריג': למה זהבה לא יכולה?
ניסן סלומינסקי: טוב, רבותיי, הישיבה נעולה.
ניסן סלומינסקי: אני מזכיר, יום ראשון בשעה 12 וחצי.
ניסן סלומינסקי: עכשיו תקנות צו לעידוד השקעת הון בחקלאות.
ניסן סלומינסקי: קביעת תחומי אזורי פיתוח א', ב', התשע"ג-2013.
ניסן סלומינסקי: מי מציג את זה?
<צביקה כהן: צביקה כהן, סמנכ"ל השקעות במשרד החקלאות.
<צביקה כהן: אנחנו מגישים פה צו שמאושר על ידי האוצר והחקלאות, הצו הזה הוא צו אזורי עדיפות מתוקף חוק עידוד השקעות הון בחקלאות.
<צביקה כהן: הצו הזה הופך את הצו הקיים שהיה עד היום, היה צו בהוראת שעה, לצו קבוע.
<צביקה כהן: אנחנו עשינו בדיקה במשך השנים האחרונות.
<צביקה כהן: מ-2008 יש לנו צו בהוראת שעה כל שנה, שקובע את אזורי פיתוח א' ו-ב' ו-ב' אקולוגי, ומ-2008 אנחנו מאריכים אותו כל שנה - - -
ניסן סלומינסקי: זה אותו צו?
ניסן סלומינסקי: לא משנים?
<צביקה כהן: ב-2013 עשינו בדיקה עם נתונים, תיקפנו אותו ממש לפי יעדי המשרד והחלטנו שהחוק יהיה צו קבע, הוא לא משתנה, כי אנחנו חושבים שככה הוא צריך להיות וגם הנתונים מראים ככה ובעזרת משרד האוצר אנחנו מביאים אותו לדיון ולאישור.
ניסן סלומינסקי: יש בגופים שקשורים לזה גופים שמתנגדים?
<צביקה כהן: אני אגיד.
<צביקה כהן: העברנו את הצו גם להערות הציבור.
<צביקה כהן: לא היו הערות.
יצחק כהן: חלוציות לא?
יצחק כהן: חלוציות בפנים.
אלעזר שטרן: חלוציות זה חשוב.
יצחק כהן: לא, אבל הוא מנוע.
יצחק כהן: הוא לא השתתף בדיון ולא הצביע.
<צביקה כהן: רק לדייק.
<צביקה כהן: כשתיקפנו אותו השנה היו מעט שינויים במדדים שבונים אותו, אבל בפועל אזורי הפיתוח לא השתנו.
ניסן סלומינסקי: הבנתי, אבל אני שואל יש גופים, נניח החקלאים, או לא יודע מי, שמתנגדים.
ניסן סלומינסקי: שיהיה לנו גילוי נאות לפני שאני מתחיל לתת - - -
<צביקה כהן: אני אמרתי, אנחנו לא שינינו אותו בארבע השנים האחרונות.
<צביקה כהן: גם את הקבוע, זה אחת.
<צביקה כהן: שתיים, הבאנו להערות הציבור, גם באינטרנט, גם דרך המחוזות שלנו, החקלאים קיבלו את הצו הזה ואת ההסברים, ולא היו הערות.
אלעזר שטרן: יש לי שאלה, שאולי אני לא בכיוון.
אלעזר שטרן: אני רואה הרבה שטחים חקלאיים שמכוסים במשטחי אנרגיה, אבל ראיתי כמה כתוב כאן בתוך ה - - -
ניסן סלומינסקי: לא, יש כאן הרבה שאלות בהקשרים - - -
<צביקה כהן: זה לא קשור לצו.
אלעזר שטרן: למה זה לא קשור?
<צביקה כהן: אנחנו מנהלת ההשקעות, אנחנו נותנים השקעות לחקלאות לפי הצו הזה ולפי החוק.
אלעזר שטרן: לכן אני שואל, לפי הצו, האם זה נקרא חקלאות?
<צביקה כהן: אנחנו לא נותנים לפי החוק שאתה דן בו עכשיו למתקני אנרגיה.
<צביקה כהן: לכן בדיון הספציפי הזה לא - - -
יצחק כהן: ולאולמות חתונות גם לא?
יצחק כהן: גם לא אולמי שמחות.
<צביקה כהן: גם לא.
<צביקה כהן: השקעות, לפי חוק עידוד השקעות בחקלאות, הן לא למתקני אנרגיה שאתה שואל.
<צביקה כהן: מתקני אנרגיה זה סיפור אחר, אנחנו גם לא תומכים בהם, רק אישור של מינהל מקרקעי ישראל.
<צביקה כהן: אני פחות בקי בזה, זה לא קשור לחוק עידוד השקעות הון, שאני אמון עליו.
ניסן סלומינסקי: אני קודם כל רוצה לשבח את חברנו, חבר הכנסת זבולון קלפה, שאיך אומרים, מי יכול לעמוד?
ניסן סלומינסקי: טרח ולחץ ואמר שזה יגיע.
ניסן סלומינסקי: וזה התגלגל כמעט כמו סעיף 46, שעבר מקום אחד ונח על שולחן אחר ונשאר שם.
יצחק כהן: אבל יש עם הצו הזה בכל זאת בעיה.
ניסן סלומינסקי: כן, אני אתן לך לדבר, אני רק רוצה לדעת אם כל אלה שיושבים, אם מישהו - - -
בועז טופורובסקי: כולם מחכים משתיים לישיבה.
ניסן סלומינסקי: הם מחכים משתיים?
ניסן סלומינסקי: אז אני יכול למשוך את הזמן, אתה אומר.
ניסן סלומינסקי: אבל הם לא קשורים לנושא.
ניסן סלומינסקי: זבולון, דבר.
זבולון כלפה: יש אזורים מסוימים שלא כלולים בצו הזה ויש בהם חקלאות וגם חקלאות אינטנסיבית מאוד, לדוגמה נניח בקעת הירדן, קצת ביהודה ושומרון, שהם לא מופיעים בצו הזה והם לא מקבלים פתרון.
זבולון כלפה: הייתי שמח, לא יודע, אם יש פה מישהו שיודע לתת תשובה לגבי המקומות האלה.
<שגית אפיק: הם היו בצו הקודם?
יצחק כהן: בואו נשמע את התשובה של בנק ישראל.
יצחק כהן: מה התשובה?
זבולון כלפה: לא, מסגן שר האוצר.
ניסן סלומינסקי: לא, רק תענה לנו.
ניסן סלומינסקי: אותם חקלאים שהוא מדבר עליהם, הם משלמים מיסים וכל הדברים?
זבולון כלפה: לא, מזה הם פטורים.
ניסן סלומינסקי: מהמיסים הם פטורים?
זבולון כלפה: ודאי.
<צביקה כהן: גם חוק העונשין לא חל עליהם.
<צביקה כהן: קודם כל, הם לא היו קיימים בצו הקודם, זה לא שעשינו פה שינוי לרעה, אבל אין ספק, החוק לעידוד השקעות הון רוצה שתי הטבות, אחת במענקים ואחת בהטבות מס.
<צביקה כהן: במענקים אנחנו יודעים לתת לאזורים שלא בחוק מענקים מנהליים ואנחנו עושים את זה ומשווים את התנאים שלהם עם מענק של 25%, כמו לכל אזור א'.
<צביקה כהן: אנחנו לא יודעים לתת להם הטבות מס, כי אנחנו לא רשות המיסים.
<צביקה כהן: אנחנו יודעים לתת כסף, הטבות מס הן רק על פי החוק.
<צביקה כהן: לכן יש פה, כמו שזבולון אמר, חמש שנים איזה שהוא כשל.
ניסן סלומינסקי: איך מתקנים אותו?
<צביקה כהן: פנינו לפרקליטות, פנינו למשרד המשפטים, שיעזרו לנו לתקן אותו.
<צביקה כהן: כרגע זה עדיין לא עובד, יש גם בג"צ באוויר בנושא הזה.
ניסן סלומינסקי: אבל אתם לפחות מבחינה כספית מכסים אותם?
<צביקה כהן: אנחנו מכסים אותם כספית, אבל אנחנו לא מכסים אותם בהטבות מס והנושא בבג"צ.
<צביקה כהן: אנחנו הבענו עמדה מאוד ברורה.
זבולון כלפה: יושב ראש הוועדה, יכול להיות שאפשר ליזום הדדיות.
זבולון כלפה: אם לא מקבלים הטבות, גם שלא ישלמו מס מהצד השני.
ניסן סלומינסקי: לכן שאלתי את זה.
ניסן סלומינסקי: מה שאני רואה כאן מהחלטת הממשלה, להטיל על הממונה על התקציבים ממשרד האוצר ועל מנכ"ל משרד החקלאות ופיתוח הכפר למנות צוות בין משרדי בראשות הממונה על התקציבים או נציגו שיבחן בתוך 120 יום מיום המינוי את הצורך הכלכלי והמשפטי בגיבוש הצעה לתיקון החוק לעידוד השקעות הון בחקלאות, בשים לב בין היתר להיבטים של הטבות המס הניתנות במסגרת החוק ולאפשרות מתן מענקי השקעות לפי קריטריונים שונים מהקריטריונים הקבועים כיום בחוק.
ניסן סלומינסקי: הצוות הבין משרדי יבחן דרכים למתן ההטבות האמורות בחוק גם באזורי יהודה, שומרון ובקעת הירדן.
ניסן סלומינסקי: זה מה-2.2.012.
זבולון כלפה: עוד לא עברו 120 יום.
ניסן סלומינסקי: אני לא יודע, אני קורא את זה עכשיו, אני שואל.
יצחק כהן: זו הממשלה שאנחנו היינו חברים בה.
יצחק כהן: עכשיו אתם צריכים - - -
ניסן סלומינסקי: הצוות הזה קיים?
ניסן סלומינסקי: הוא עובד?
<צביקה כהן: הצוות הזה קיים.
יצחק כהן: אנחנו הקמנו את הצוות ואתם לא עושים כלום.
<צביקה כהן: הצוות הזה קיים, הוא מנסה לעבוד.
<צביקה כהן: יש לנו המון אי הבנות עם האוצר, הרי אנחנו חושבים שצריך לתקן את החוק הזה.
<צביקה כהן: החוק הזה מ-1980, לשם זה הוא הוקם, החוק הזה נותן הטבות מס, לחברות 25%, אתה מבין שזה לא - - -
ניסן סלומינסקי: רק שנייה, אני שואל.
ניסן סלומינסקי: המחלוקות שלכם, ממה שאני מבין, זה על הרבה נושאים.
ניסן סלומינסקי: אני שואל, בנושא של אזורי יהודה ושומרון, גם יש מחלוקות?
<צביקה כהן: אין מחלוקות אבל אין לו פתרון משפטי, פתרון משפטי לחלוטין שאמור להגיע ממשרד המשפטים.
<צביקה כהן: הוא עוד לא הגיע.
<צביקה כהן: הצוות מחכה לפתרון של משרד המשפטים שיגיד איך עושים את זה, כדי שיהיו להם אותם תנאים כמו שיש לאזרחי ישראל ברמת הטבות המס.
<צביקה כהן: אנחנו מאוד בעד וגם האוצר רואה בזה משהו שהוא חשוב, רק שלא מצליחים להגיע לזה משפטית.
ניסן סלומינסקי: האם אפשר להחיל את זה דרך מפקד האזור?
<צביקה כהן: דרך צו אלוף.
ניסן סלומינסקי: אנחנו יכולים להחליט על ההחלטה של זה דרך - - -?
ניסן סלומינסקי: זה לא אנחנו?
<שגית אפיק: זה הוא.
<צביקה כהן: זה רשות המיסים.
<צביקה כהן: אנחנו לא מצליחים להגיע - - -
<שגית אפיק: ברוך נמצא כאן, אתה יודע תשובה לזה, ברוך?
<ברוך משולם: יש לנו פה אדם שמטפל בנושא הזה ברשות.
<גל מיכאל: כרגע אין לזה פתרון, כמו שנאמר פה, כי הפתרון הוא משפטי, אבל אין לנו התנגדות אם יימצא פתרון משפטי לעניין זה, של לתת את זה גם ביהודה ושומרון.
ניסן סלומינסקי: מול מי אתם עובדים במשרד המשפטים?
<גל מיכאל: יש צוות.
<גל מיכאל: אני במקרה לא בצוות הזה, המחלקה הכלכלית מטפלת בנושא הזה.
ניסן סלומינסקי: זבולון, יש שתי אפשרויות.
ניסן סלומינסקי: לא לאשר את זה, או לאשר את זה ולקבוע תאריך נוסף שבו נרצה לשמוע דיווח על ההתקדמות של הצוות.
זבולון כלפה: ודאי שהאפשרות השנייה עדיפה.
ניסן סלומינסקי: אז אנחנו נצביע לאשר את ה - - -
<שגית אפיק: רק שאלה קטנה.
<שגית אפיק: אין מצב תחילה.
<שגית אפיק: הפכתם את זה להוראת קבע.
<שגית אפיק: זאת אומרת מהמועד שפקע הצו האחרון, 5 במאי ועד היום, לא הענקתם מענקים, לא היה בתוקף, ואתם נכנסים מעכשיו ואילך ואתה תיתן לכל הבקשות שיש לך בצנרת בעצם.
<צביקה כהן: כן, אבל השאלה אם אני רוצה להמתין עד הפרסום ברשומות.
<צביקה כהן: סתם שאלת קיטבג.
ניסן סלומינסקי: אז תעשו את זה מהר.
<שגית אפיק: תפרסמו מהר.
ניסן סלומינסקי: אני מעלה לאישור את הצו לעידוד השקעות הון בחקלאות, קביעת תחומי אזורי פיתוח א' ו-ב' התשע"ג-2013, מהלך להפיכת הצו מהוראת שעה להוראת קבע.
ניסן סלומינסקי: צביקה, אני מעלה את זה לאישור ואני מוסיף להחלטה שבתוך חודש נבקש מהצוות שקיים להופיע בפני ועדת הכספים כדי למסור דיווח איפה הם נמצאים בנושא.
<צביקה כהן: אם הנושא הוא הטבות המס ביו"ש צריך לבקש גם את משרד המשפטים.
ניסן סלומינסקי: מאה אחוז, אתה תעביר את זה גם - - -
<צביקה כהן: לא, אם אתה - - -
ניסן סלומינסקי: אנחנו נעביר את זה גם.
ניסן סלומינסקי: גם אנחנו וגם אתה נעביר למשרד המשפטים, שיופיע.
ניסן סלומינסקי: מי בעד לאשר את הצו והתוספת?
ניסן סלומינסקי: הצבעה בעד צו לעידוד השקעות הון בחקלאות - רוב הצו אושר הצו אושר פה אחד.
ניסן סלומינסקי: הנושא האחרון, זבולון בזמנו קיבל להיות יושב ראש ועדת המשנה לפריפריה והתיישבות.
ניסן סלומינסקי: כל יושבי ראש הוועדות האחרות מסרו את חברי הוועדה וועדת הכספים אישרה אותם.
ניסן סלומינסקי: הוא לא אישר, עכשיו יש לו את הרשימה, אנחנו רוצים שהוא ימסור אותה ואנחנו בעזרת ה' נאשר.
<טמיר כהן: חברי הוועדה הנוספים יהיו חבר הכנסת טופורובסקי, חמד עמאר, שמעון סולומון, יעקב ליצמן ואלעזר שטרן.
ניסן סלומינסקי: וכל אחד מהם יודע את זה והסכים, זבולון?
זבולון כלפה: הנה, אתה רואה כבר.
ניסן סלומינסקי: מי בעד לאשר אותם?
ניסן סלומינסקי: הצבעה בעד אישור חברי ועדת משנה כספים לפריפריה והתיישבות - רוב אושר אושר.
ניסן סלומינסקי: רבותיי, גמר חתימה טובה לכולם.
ניסן סלומינסקי: סליחה ומחילה לכולם שפגענו ולא התכוונו וכן התכוונו.
יצחק כהן: פגעתם, פגעתם, פגעתם במשפחות, פגעתם בילדים, פגעתם בישיבות.
ניסן סלומינסקי: טוב, תודה רבה לכולם, גמר חתימה טובה.
ניסן סלומינסקי: רבותיי, תקנות הפיקוח על שירותים פיננסיים (קופות גמל)(משיכת כספים)(חשבונות) וכו' וכו'.
ניסן סלומינסקי: כאן מדובר על חשבונות קטנים שמגיעים עד 7,000, אני כבר יכול להגיד, ולגביהם, אני תיכף אתן לך להסביר, יש אינטרס גדול, גם של הקופות עצמן, שקשה להן להתעסק וההתעסקות עצמה עולה להם הרבה כסף.
ניסן סלומינסקי: מצד שני לאנשים עצמם, שחלקם אפילו אולי לא יודעים שיש להם כספים כאלה קטנים והם רוצים למשוך את זה ואנחנו רוצים לעודד אותם להוציא את הכספים ולהוציא את זה בתנאים הכי טובים שרק אפשר.
ניסן סלומינסקי: התגבשה כאן הסכמה ואני מקווה שלא יהיו שום שינויים.
ניסן סלומינסקי: אתה רוצה להסביר?
<רג'ואן גרייב: כן.
ניסן סלומינסקי: אחרי שתסביר אני אגיד את ההסכמה שקיימת, שאני מקווה שהיא באה לידי ביטוי - - -
חיים כץ: אל תגיד, היא השתנתה כבר.
חיים כץ: שמע לי, אל תגיד, היא השתנתה, היועצים המשפטים שלך שינו אותה.
חיים כץ: לא לא?
חיים כץ: כן כן.
ניסן סלומינסקי: תיכף נראה, לא שינו, לא משנים וכו'.
ניסן סלומינסקי: אז אני לא יודע אם זה בא לידי ביטוי פה או לא, אבל אתה תאמר ואחר כך אנחנו נדבר.
ניסן סלומינסקי: תעשה את זה קצר אבל קולע.
<רג'ואן גרייב: מדובר במהלך משולב של הוראת שעה שתאפשר לחוסכים בקופות גמל בחסכונות או חשבונות שיש בהם עד 7,000 שקל למשוך את הכספים בפטור ממס ובאופן מיידי, ובמקביל תקנות לאפשר גביית דמי ניהול מינימליים של 6 שקלים בחודש בגין אותם חשבונות, לאחר תקופה מסוימת שהחוסכים יוכלו לממש את הזכות למשוך את הכספים או לאחד אותם.
<רג'ואן גרייב: אני אתן קצת רקע.
<רג'ואן גרייב: מדובר ברפורמה או מהלך משלים לרפורמה שהייתה לפני כשנה וחצי בוועדת הכספים שאושרה, להפחתת תקרת דמי הניהול וקופות הגמל כמעט בחצי ובמהלך הדיון בוועדה - - -
ניסן סלומינסקי: 2.1 ל-1.1.
<רג'ואן גרייב: 1.05, וכחלק מהדיון שהיה בוועדה אז, כשאושרה, עלה העניין שיש בעיה של ריבוי חשבונות בקופות גמל עם יתרות נמוכות שהטענה שהתפעול שלהם הוא הפסדי ויש צורך לקבוע דמי ניהול מינימליים כדי לייעל את המערכת.
<רג'ואן גרייב: כמהלך משלים לנושא שעלה בוועדה אנחנו מגישים את התקנות לאישור הוועדה, כשאנחנו במקביל גם מכניסים את האלמנט שלא יהיה מצב שיש חוסכים שייפגעו מאותה הוראה ושכל אחד יוכל לממש את הזכות למשוך את הכסף או למזג לפני שמחילים את ההוראה של דמי ניהול מינימליים.
זבולון כלפה: אז משהו פה לא מובן לי.
זבולון כלפה: מה הקשר בין הכסף, הסכום שקבעתם, לזמן?
זבולון כלפה: אם אין הפקדות, אז תיצור לפי ציר הזמן ולא לפי סכום הכסף.